La Biblioteca Central de Gandia continua amb el cicle de conferències "Un passeig per la Història de Gandia"
15 abril 2021

## La Biblioteca Central de Gandia continua amb el cicle de conferències "Un passeig per la Història de Gandia"15 abril 2021Última actualització: 15 abril 2021

![](../gestion/img/8b3df73bef5a9345bf78cc1a6cdf8e6389927637882815f6dad4e72bfee16d5c.jpg)  
  

El regidor delegat de l'Institut Municipal d'Arxiu i Biblioteques de Gandia, José Manuel Prieto, ha informat aquest matí que la Biblioteca Central continua amb el cicle de conferències "Un passeig per la Història de Gandia" per a promoure la història, cultura i patrimoni de la nostra ciutat. De nou, tal com es va produir amb la darrera sessió, l'IMAB comptarà amb la col·laboració de Ràdio Gandia i Telesafor per a promoure l'activitat.

En aquesta sisena sessió el tema protagonista és "Camins d'aigua. La xarxa de reg de l'horta de Gandia a l'edat mitjana", i estarà a càrrec de Frederic Aparisi Romero i Ferran Esquilache Martí, equip d'investigadors que es dedica a la recerca i divulgació de la història medieval valenciana i membres del Grup Arca.

Aquesta xarrada d'"Història de Gandia" es desenvoluparà el divendres 16 d'abril a les 19:30 h de manera presencial al Saló d'Actes de la Biblioteca Central sol·licitant inscripció prèvia a través del telèfon 962959592 o del whatsapp de la Biblioteca 678837402. També es retransmetrà en directe a través del canal de #BibliotequesGandia a la pàgina de [YouTube](https://www.youtube.com/watch?v=wlPYTpSx_bE).

[Twittear](https://twitter.com/share)